الشهور القبطيه (الشهور المصريه) هى الشهور اللى استخدمها [مصر القديمه] المصريين [القدام] و لسة لحد دلوقتى بيستخدمها الفلاحين المصريين بشكل اساسي فى تقسيم السنه الزراعيه و كمان بتستعملها الكنيسة القبطية المصرية لتحديد الاعياد و المناسبات الدينيه و التواريخ المهمه فى حياة الكنيسه. السنة القبطية متقسمة على 3 مواسم كل موسم اربع شهور , و كل شهر 30 يوم بالظبط بالاضافة لشهر زغير من خمس تيام بييجي فى اخر السنة اسمه " كوجى اتفوت ". يعني السنة القبطية بتتكون من تلات-ت-اشر شهر اللى هما: 1- توت(11/12 سبتمبر) = توت ري ولا تفوت 2- بابة(10/11 اكتوبر)= بابه خش واقفل البوابة (اتقاء للبرد) 3- هاتور(10/11 نوفمبر)= يقول للبرد طور طور(قم) -- (بداية البرد) او هاتور ابو الدهب منثور (اى القمح) او ان فاتك هاتور اصبر لما السنة تدور. 4- كيهك او كياك(10/11 ديسمبر)= صبحك مساك شيل يدك من غداك، وحطها فى عشاك (أقصر ايام السنة) 5- طوبة(9/10 يناير)= تخلي الشابة كركوبة (البرد الشديد) 6- أمشير(8/9 فبراير)= يفصص الجسم نسير نسير (اى من شدة الهواء) او أمشير ابو الزعابير الكتير ياخد العجوزة ويطير.